Ministerstvo kultúry
Slovenskej republiky
Číslo: MK 6/2001-1/10					             Č. m.:	 8 4 0 7 / 2 0 0 1

Materiál na rokovanie
vlády SR

D o d a t o k   

k

návrhu na uzavretie
Programu výmen medzi vládou Slovenskej republiky a vládou Izraelského štátu v oblasti kultúry, vzdelávania a vedy na roky 2001 - 2004 

Podnet:                                                                                   Obsah materiálu:

Iniciatívny materiál                                                               1. Predkladacia správa
2. Upravené znenie článkov 9. a 
                                                                                                  10. časti III.

Materiál predkladá:

Milan Kňažko
minister  SR

Spolupodpisuje:

Eduard Kukan
minister zahraničných vecí SR

Bratislava 12. augusta  2002

					 Predkladacia správa

V novembri 2000 sa uskutočnilo rokovanie zmiešanej slovensko-izraelskej komisie expertov k návrhu Program výmen medzi vládou Slovenskej republiky a vládou Izraelského štátu v oblasti kultúry, vzdelávania a vedy na roky 2001 - 2004 (ďalej len "program"). Izraelská strana po rokovaniach deklarovala,  že je pripravená program po schválení na rokovaní vlády Slovenskej republiky podpísať. 
Návrh programu bol predložený na medzirezortné pripomienkové konanie. Pripomienky rezortov sú zapracované do textu. Rezort spravodlivosti nesúhlasil so znením článkov 9 a 10 v časti III. K odstráneniu rozporu gestor MK SR na 20. 6. 2001 zvolal poradu za účasti zástupcov MZV SR, MS SR, MŠ SR s cieľom tento rozpor odstrániť a predložiť materiál na rokovanie vlády SR. Dňa 28. 8. 2001 minister školstva SR M. Ftáčnik inicioval osobné stretnutie s ministrom spravodlivosti J. Čarnogurským s cieľom vyriešiť sporné otázky ešte pred predložením materiálu na rokovanie vlády. Na rokovaní ministrov však k zhode nedošlo, a preto bol materiál na rokovanie vlády SR predložený s rozporom. 
	Vláda SR na svojom rokovaní dňa 10. 1. 2002 rozpor neodstránila a rokovanie k predloženému návrhu prerušila. Následne MK SR ako gestor zvolal poradu zainteresovaných rezortov, na ktorom opätovne nedošlo k odstráneniu rozporu medzi  rezortmi školstva a spravodlivosti. V ďalšom iniciatívu v riešení rozporu prevzalo MZV SR, ktoré listom zo 17. júna 2002 č. 128.506/2002-OKSK  informovalo o odporúčaní ministra spravodlivosti SR Jána Čarnogurského o zmenu v číslovaní článkov 9 a 10. časti III a úpravu textu nového článku 10, pôvodného článku 9, s uvedením odvolania sa na článok 9/III, čím sa doplnilo znenie článku 10/III v jeho závere.
	Izraelská strana s návrhom súhlasila, čo oznámil ZÚ Tel Aviv prostredníctvom faxu  zo 7. 7. 2002 č. 1504/02-PK. Svoj súhlas s navrhovanou úpravou potvrdilo aj MŠ SR listom zo 16. 7. 2002 č. 2639/2002-81.
	Vzhľadom na uvedené odporúčame rokovanie vlády k návrhu dokončiť a program schváliť.

Upravené znenie článkov 9. a 10 časti III. návrhu programu: 
			
9.	Na základe požiadania každá zmluvná strana poskytne druhej zmluvnej strane požadované učebnice používané vo výučbe na základných a stredných školách, s cieľom oboznámiť sa s ich obsahom, najmä z oblasti histórie, zemepisu a umenia.

10.	Zmluvné strany budú spolupracovať pri vytvorení slovensko-izraelskej komisie, ktorá sa bude zaoberať posudzovaním obsahu učebníc uvedených v článku 9.